STRATEGIA PRIVIND IMPLEMENTAREA MĂSURILOR CUPRINSE ÎN RAPORTUL ÎNTOCMIT DE GRUPUL INDEPENDENT DE ANALIZĂ A SISTEMULUI DE ADOPŢII INTERNATIONALE (GIASAI)

 

I. Cadrul general 

Prin Hotărârea Guvernului nr.539/2001, Guvernul a aprobat “Strategia guvernamentală în domeniul protecţiei copilului în dificultate (2001-2004) şi Planul operaţional pentru implementarea Strategiei guvernamentale în domeniul protecţiei copilului în dificultate (2001-2004)”.

Strategia guvernamentală în domeniu şi Planul operaţional pentru implementarea acestuia, au fost elaborate pornind de la principiul că asigurarea şi respectarea drepturilor copiilor şi plasarea acestora într-o zonă de interes special constituie o prioritate naţională. 

Acest lucru rezidă în primul rând în faptul că viaţa, dezvoltarea şi bunăstarea de care trebuie să beneficieze toţi copiii la acest început de nou secol şi mileniu reprezintă baza pe care se construieşte viitorul unei ţări. În plus, în cazul României procesul complex de aderare la Uniunea Europeană este inexorabil legat de respectarea criteriilor politice de la Copenhaga privind respectarea drepturilor omului, în mod particular în ceea ce priveşte drepturile copilului.

În considerarea domeniului deosebit de sensibil al adopţiilor internaţionale şi în vederea completării şi intensificării eforturilor, precum şi în scopul stabilirii unor politici coerente în acest domeniu, a fost constituit Grupul Independent de Analiză a Sistemului de Adopţii Internaţionale (GIASAI), care a avut ca obiect principal de activitate analiza sistemului de adopţii internaţionale şi evaluarea capacităţii instituţiilor specializate din domeniu. Pe parcursul analizei s-a constatat că adopţia internaţională nu poate fi izolată de protecţia drepturilor copilului în dificultate, în ansamblul său.

Astfel, acest raport incearca sa ofere o imagine holistica a sistemului de protectie a copilului, in cadrul caruia adoptia internationala reprezinta un aspect delicat. Elementele principale ale raportului care au o relevanta deosebita in ceea ce priveste evolutia viitoare a acestui domeniu, sunt problemele critice identificate, precum si recomandarile in vederea restructurarii si modernizarii sistemului de protectie a copilului. Acest raport a fost adoptat de Guvern in cadrul sedintei din data de 18 aprilie 2002.

Guvernul isi reafirma angajamentul cu privire la respectarea prevederilor Conventiei ONU cu privire la drepturile copilului, tratatul care a intrunit aprecierea cea mai larga din istorie, si a Protocoalelor Optionale; precum si cu privire la implementarea exhaustiva a setului de standarde legislative internationale incluse in acestea. Totodata, Guvernul isi reafirma angajamentul cu privire la respectarea prevederilor altor conventii internationale cu privire la copii, in cadrul primordial delimitat de Conventia ONU, in special Conventiile OIM 138 si 182 cu privire la muncile realizate de copii; Conventia ONU referitoare la trafic (Rezolutia Adunarii Generale 55/25), Conventia Europeana cu privire la drepturile omului, Conventia Consiliului Europei referitoare la adoptie, si Convenţia de la Haga asupra protecţiei copiilor şi cooperării în materia adopţiei internaţionale.

În procesul de implementare a Strategiei naţionale în domeniul protecţiei copilului pe perioada 2001-2004, în cadrul reformei sistemului de protecţie a copilului în anii 2000 şi 2001, au fost înregistrate progrese semnificative:

· numărul copiilor instituţionalizaţi (în centre de plasament publice şi private) a scăzut de la 57.181 la 1 ianuarie 2001 la 49.750 la sfârşitul lunii februarie 2002; procentul copiilor pentru care s-a stabilit o măsură de protecţie la asistentul maternal a crescut de la 6,8% la 9,5%, în timp ce procentul copiilor pentru care măsura stabilită a fost protecţia de tip rezidenţial a scăzut de la 61% la 57%ceea ce constituie un vector de descurajare a instituţionalizării şi accentuare progresivă a alternativelor de tip familial; 

· în acelaşi interval de timp au fost închise sau restructurate (devenind servicii alternative sau centre de plasament de tip familial) un număr de 36 instituţii publice de tip vechi; 

· au fost date în folosinţă 57 căsuţe şi 41 apartamente unde copii sunt îngrijiţi ca într-o familie şi realizează progrese mari în plan social, educativ şi medical. 

· în paralel, serviciile alternative au continuat să se dezvolte şi diversifice, numărul lor crescând anul trecut de la 131 la 226; 

· de asemenea, numărul asistenţilor maternali profesionişti recrutaţi, evaluaţi şi pregătiţi de serviciile publice judeţene a ajuns de la 3.228 la 1 ianuarie 2001 la 6.473 la sfârşitul lunii februarie 2002; 

· intervenţia concertată din cursul anului 2001 a permis creşterea numărului de copii protejaţi în familii substitutive de la 30.572 la 38.615, la sfârşitul lui februarie 2002; 

· un număr de 13.452 copii au fost reintegraţi în familia lor naturală în cursul anului trecut. 

· în ceea ce priveşte copiii/elevi cu deficienţe din învăţământul special au fost integraţi în învăţământul de masă 18.158 copii şi au fost desfiinţate un număr de 12 unităţi de învăţământ special. 

· în ceea ce priveşte reintegrarea socială a copiilor străzii, de la începutul anului 2002 au fost date în folosinţă : 

· un centru de primire a copiilor străzii, cu o capacitate de 80 locuri; 

· un adăpost de noapte pentru copii străzii, cu o capacitate de 40 de locuri. 

· un centru de primire în regim de urgenţă a copiilor străzii, cu o capacitate de 100 de locuri, în cadrul unui proiect în care sunt implicate şi organizaţia umanitară austriacă Concordia şi Direcţia pentru Protecţia Copilului a Sectorului 1 al Municipiului Bucureşti; 

· până în luna septembrie a.c. se vor amenaja, cu sprijinul Băncii Mondiale, încă 3 adăposturi ceea ce conduce, practic, la soluţionarea de fond a problemei copiilor străzii. 

· prin O.U.G. nr.121/2001, modificată şi completată prin O.U.G. nr.161/2001, Guvernul a instituit moratoriul asupra tuturor procedurilor de adopţie internaţională. 

Cu privire la activitatea desfăşurată până în prezent, GIASAI a întocmit un Raport ale cărui rezultate specifice sunt prezentate în continuare.

Analizele efectuate de GIASAI relevă faptul că în ultimii 12 ani au fost făcute eforturi considerabile pentru a schimba concepţia izolaţionistă privind protecţia copilului în dificultate. Descentralizarea serviciilor pentru protecţia copilului care a avut loc în anii 1997-1998 a condus la îmbunătăţirea situaţiei copiilor institutionalizaţi şi la diversificarea soluţiilor alternative la instituţionalizare, deşi a creat disparităţi între judeţe în ceea ce priveşte calitatea serviciilor de protecţie a copilului în dificultate.

În acelaşi timp trebuie luat în considerare faptul că România a devenit ţinta organizaţiilor specializate în adopţii internaţionale încă din 1990. Din 1997 şi până în 2000 s-a organizat legal şi operaţional un sistem de piaţă pentru adopţiile internaţionale. 

În acest context, asigurarea şi respectarea drepturilor copiilor şi plasarea acestora într-o zonă de interes special a constituit în 2001 o prioritate naţională pentru Guvernul României. Eforturile susţinute întreprinse atât la nivel central, cât şi la nivel local de structurile responsabile au făcut din anul care a trecut momentul de schimbare radicală a politicii de protecţie a copilului aflat în dificultate şi a adopţiei.

Mai mult decât atât, la 21 iunie 2001, pentru prima dată după 1990, Guvernul României s-a angajat ferm în faţa instituţiilor internaţionale şi a unor personalităţi politice să întreprindă eforturi concrete pentru analiza şi soluţionarea problemelor critice apărute în domeniul protecţiei copilului şi adopţiilor internaţionale.

Problemele critice identificate în raportul GIASAI fac referire la:

a) promovarea, de-a lungul a zeci de ani, în cadrul administraţiei publice a conceptului de instituţionalizare şi izolare în domeniul protecţiei copilului;

b) lipsa resurselor financiare şi umane la momentul descentralizării sistemului de protecţie a copilului;

c) absenţa unor proceduri scrise, verificate şi general cunoscute pentru acţiune şi decizie, la nivel central şi local, în domeniul protecţiei copilului;

d) facilitarea activităţii organismelor private care desfăşurau activităţi de promovare a adopţiilor internaţionale.

Identificarea problemelor sistemului este completată, în raportul GIASAI, cu o estimare a capacităţii necesare sistemului de protecţie a copilului pentru perioada 2002-2010, care subliniază următoarele:

- în sistem se vor afla, în medie, la sfârşitul fiecărui an, circa 83.000 de copii (cu o uşoară tendinţă de scădere în anii de după 2006);

- dintre aceştia, aproximativ 40% (reprezentând 29.000 copii, la sfârşitul anului 2010) vor fi copii îngrijiţi în regim rezidenţial, în condiţiile menţinerii tendinţelor existente (la sfârşitul anului 2001, 57% dintre copiii protejaţi în sistem se aflau în instituţii) şi promovării unor campanii anuale pentru stimularea adoptiei naţionale;

- până în 2010, 32.543 copii (numărul a fost calculat luând în considerare informaţiile referitoare la piramida vârstelor de la sfârşitul anului 2001, fără a se lua în calcul rata mortalităţii instituţionale şi plecările legale din instituţii înaintea împlinirii vârstei de majorat) aflaţi în instituţii vor împlini vârsta de 18 ani, fiind necesare măsuri de protecţie reală a lor în vederea reintegrării sociale;

- costurile pe care funcţionarea sistemului le presupune nu vor fi atât de mari, fiind totuşi cert că vor exista nevoi suplimentare de finanţare a sistemului pe lângă cele de la bugetul de stat şi cele alocate de administraţiile locale.

 

 

 

I. Obiectivele strategiei sintetice 

Pornind de la problemele enunţate anterior şi de la modelarea statistică, a fost conturată în Raportul GIASAI necesitatea reformării sistemului de protecţie a copilului, având ca puncte de referinţă promovarea conceptului de reinserţie socială a copilului în dificultate şi creşterea gradului de informare a publicului şi mass-media cu privire la problematica din domeniu. În acest sens, sunt definite următoarele trei obiective ale prezentei strategii sintetice, respectiv:

1. Definirea unui sistem legislativ unitar şi integrat în domeniu, prin revizuirea legislaţiei în materie de protecţia drepturilor copilului, inclusiv pe calea adopţiei naţionale sau internaţionale, în vederea armonizării sale cu prevederile documentelor internaţionale; 

2. Întărirea capacităţii instituţionale a structurilor centrale responsabile din domeniu, prin înfiinţarea unor organisme de stat (Autoritatea Naţională pentru Protecţia Drepturilor Copilului - ANPDC şi Oficiul Român pentru Adopţii - ORA) construite pe baze şi principii diferite şi pe o nouă legislaţie, ale căror funcţii de reglementare, control şi monitorizare sunt mult accentuate; 

a. ANPDC va furniza sistemului indicatori de măsurare şi prognoze specifice, va elabora standarde de calitate pentru serviciile de protecţie a copilului şi va stabili cadrul necesar pentru cooperări internaţionale (programe Phare şi programe bilaterale). 

b. ORA, organism aflat în subordinea Parlamentului, va avea atribuţii de analiză şi transmitere a dosarelor de adopţie către instanţe, de control riguros şi monitorizare post-adopţie, precum şi de negociere a acordurilor internaţionale de cooperare în domeniul protecţiei copilului prin adopţie. 

3. Stimularea sistemului naţional de pregătire a cadrelor de specialitate (atât la nivel universitar, cât şi liceal) în domeniul protecţiei copilului, inclusiv în ceea ce priveşte conducerea şi organizarea instituţiilor de specialitate, prin crearea unor instituţii departamentale în subordinea ANPDC; acestea sunt absolut necesare noii autorităţi centrale şi vor fi orientate spre studiul practicilor de pedagogie a socializării în cazul copiilor instituţionalizati, abuzaţi şi a celor cu diverse tipuri de handicap şi vor avea rol de documentare, instruire şi formare profesională. 

 

 

II. Măsuri identificate pentru realizarea obiectivelor strategiei sintetice 

Transpunerea în practică a acestor obiective presupune asumarea cu aceeaşi responsabilitate a următoarelor măsuri de natură organizatorică sau financiară, de către principalii actori implicaţi:

1. Formarea grupurilor de lucru care vor asigura baza documentara necesara inceperii restructurarii progresive a sistemului, dupa cum urmeaza:

a. grupul pentru elaborarea legislatiei in domeniu � responsabil pentru redactarea corelata a pachetului legislativ propus de raport, pachet care cuprinde: 

· Lege privind regimul juridic al adopţiei; 

· Lege privind prevenirea şi declararea abandonului; 

· Lege privind Organizarea, Funcţionarea şi Finanţarea Oficiului Român pentru Adopţii; 

· Lege privind Organizarea, Funcţionarea şi Finanţarea Autorităţii Naţionale pentru Protecţia Drepturilor Copilului 

· Lege privind drepturile şi obligaţiile copiilor aflaţi în îngrijirea statului la împlinirea vîrstei de 18 ani. 

· Lege privind Organizarea, Funcţionarea şi Finanţarea sistemului de protecţie a copilului; 

· Modificarea Codului Penal la articolele referitoare la relele tratamente aplicate copiilor (art. 312, 315, 325, 326, 329, etc.) 

· Lege privind înfiinţarea şi funcţionarea Biroului Avocatului Copilului şi al Familiei în cadrul instituţiei Avocatul Poporului.

Proiectele de acte normative din pachetul legislativ au fost cuprinse in cadrul domeniilor pentru care guvernul este abilitat sa emita ordonante de urgenta, pe perioada vacantei parlamentare.

a. grupul de organizare institutionala – responsabil pentru redactarea organigramelor, fiselor de post, documentelor primare, programelor de management si pentru organizarea concursurilor publice pentru ocuparea posturilor cheie din noile structuri propuse de raport; 

b. grupul de identificare a nevoilor si mijloacelor de instruire a personalului din domeniu – responsabil pentru identificarea resurselor de educatie liceala, superioara si permanenta si pentru recomandarea principalelor resurse de instruire atat pentru personalul din sistem, cat si pentru licee si invatamantul superior. 

Pentru asigurarea unei gestionari si coordonari corespunzatoare si integrate a activitatii si rezultatelor colectivelor anterior mentionate, inclusiv a consultarii cu toate nivelele administratiei publice centrale si respectiv cu institutiile internationale interesate va fi constituit un grup de coordonare a celor trei colective.

Termen estimat de finalizare: 9 mai 2002

2. Identificarea si alocarea resurselor financiare pentru formarea grupurilor de lucru si pentru asigurarea logisticii necesare bunei desfasurari a activitatii acestora – concretizarea acestei masuri se va realiza prin :

a. intocmirea unui Memorandum in acest sens, adresat Consiliului interministerial, care va identifica resursele pentru acoperirea cheltuielilor de functionare a grupurilor mentionate; 

b. Elaborarea si inaintarea spre aprobare a unui proiect de Hotarare de Guvern pentru finantarea activitatii grupurilor de lucru, in conformitate cu solutiile identificate de Consiliul interministerial. 

Termen estimat de finalizare : 15 mai 2002

3. Elaborarea documentatiei privind :

a. Pachetul legislativ mentionat la pct.1 lit.a); 

b. Termenii de referinta pentru selectionarea firmelor de consultanta care vor elabora organigramele, fisele de post, documentele primare, programele de management si vor organiza concursurile pentru ocuparea posturilor de conducere ale noilor structuri; 

c. Instruirea si perfectionarea personalului din sistem. 

Termen estimat de finalizare : 20 iunie 2002

4. Initierea procesului de analiza si consultare a structurilor publice si private, precum si a organismelor internationale implicate in domeniul protectiei copilului � vizeaza asigurarea unei vizibilitati si transparente corespunzatoare a documentatiei elaborate conform punctului anterior, precum si o integrare a experientei acumulate de actorii din domeniu in problematica protectiei copilului

Termen estimat de finalizare : 30 iunie 2002

5. Selectarea firmelor de consultanta pentru redactarea organigramelor, fiselor de post si pentru organizarea concursurilor pentru ocuparea posturilor de conducere ale noilor structuri, respectiv:

a. Autoritatea Nationala pentru Protectia Drepturilor Copilului 

· Institutul national pentru protectia drepturilor copilului 

· Centrul de pedagogie a socializarii 

· Centrul de documentare, instruire si formare profesionala 

a. Oficiul Roman pentru Adoptii 

b. Avocatul Copilului si Familiei 

Termen estimat de finalizare : 15 iulie 2002

6. Aprobarea de catre Guvern a pachetului legislativ 

� analizarea si aprobarea in sedinta Guvernului a pachetului legislativ agreat in urma procesului de consultare mentionat la pct. 4

Termen estimat de finalizare : 30 iunie 2002

7. Inaintarea pachetului legislativ, Parlamentului Romaniei 

Termen estimat de finalizare � 30 iunie 2002

8. Includerea noilor institutii in proiectul de buget pentru anul 2003 

Termen estimat de finalizare � 15 septembrie 2002

9. Inceperea activitatii noilor structuri centrale, create si functionand in baza pachetului legislativ in domeniu 

Termen de incepere � 1 ianuarie 2003

Stadiul realizării măsurilor identificate şi propuse de GIASAI va fi monitorizat de Secretariatul General al Guvernului care, în acest sens, va prezenta, bilunar, informări în şedinţa Guvernului.

 

I. Adopţiile internaţionale 

Ordinea instituţională promovată de Guvernul României şi încurajarea efortului naţional de implicare responsabilă în reglementarea domeniului adopţiilor, a impus luarea unor decizii juridice şi administrative, justificate de existenţa abuzurilor în sistemul instituţional al adopţiilor internaţionale, precum şi de necesitatea identificării, cu prioritate, în plan naţional, a unor soluţii de protecţie a copiilor în dificultate. Astfel Guvernul României a aprobat, prin Ordonanţa de urgenţă nr.121/2001, suspendarea, pe o perioadă de 12 luni, a tuturor procedurilor referitoare la adopţia internaţională, perioadă în care, concomitent, urmează să fie definitivată noua legislaţie referitoare la regimul juridic al adopţiilor internaţionale, precum şi constituirea capacităţilor administrative necesare implementării acesteia.

Această decizie a avut ca urmare oprirea unui număr considerabil de cazuri de adopţii internaţionale aflate în diferite faze ale procesului. Analiza acestor cazuri, aflate în Ť pipeline ť a impus completarea ordonanţei de urgenţă mai sus menţionate, în sensul oferirii posibilităţii, ca, în situaţii excepţionale, la propunerea Autorităţii Naţionale pentru Protecţia Copilului şi Adopţie, avizată de Secretariatul General al Guvernului, Guvernul să aprobe transmiterea unor cereri de încuviinţare a adopţiei internaţionale către instanţele judecătoreşti competente.

Până în acet moment, pentru un număr de 108 copii, aflaţi în diferite faze ale procedurilor administrative de adopţie internaţională (pipeline), s-a definitivat încuviinţarea adopţiei de către instanţe, dintre care:

· 58 în urma recomandării Grupului Independent pentru Analiza Sistemului de Adopţii Internaţionale (GIASAI); 

· 31 prin Memorandumul aprobat de Guvern în şedinţa din 20 decembrie 2001 (tari de provenienta ale parintilor: Israel, Franţa, SUA); 

· 19 prin Memorandumul aprobat de Guvern în şedinţa din 14 februarie 2002 (tari de provenienta ale parintilor: Andorra, Germania, SUA). 

- copiii incluşi în cele două Memorandumuri au fost consideraţi cazuri umanitare excepţionale;

- acestea au fost singurele cazuri de adopţie internaţională, de la intrarea în vigoare a O.U.G. nr. 121 din octombrie 2001, prin care a fost instituit un moratoriu de 12 luni asupra procedurilor de adopţie internaţională.

Avem, în continuare, un număr de cazuri pentru care solicitările sunt extrem de insistente, venite din SUA, Spania, Franţa, Italia, Grecia, Elveţia, Marea Britanie. Potrivit estimarilor raportului GIASAI vor mai fi necesare cel putin trei memorandumuri pentru rezolvarea �situatiilor exceptionale". În urma unei analize pertinente si continue realizate la nivelul ANPCA a cazurilor aflate în Ť pipeline ť, se propune promovarea unui nou memorandum pentru 81 de cazuri, identificate ca fiind "situaţii excepţionale" (tari de provenienta ale parintilor: Belgia, Elvetia, Franta, Germania, Grecia, Italia, Marea Britanie, Slovacia, Spania, SUA).

De asemenea, pentru asigurarea unui grad sporit de atentie si obiectivitate, va fi constituit la nivelul guvernului un grup format din trei experti, care vor lucra timp de un an (cu jumatate de norma) la analiza acestor situatii exceptionale aflate in �pipe-line".

De altfel, prin aprobarea în plenul Senatului, în data de 11 aprilie 2002, a completărilor aduse O.U.G. nr.121/2001, prin O.U.G. nr.161/2001, se reconfirmă necesitatea instituirii, cu caracter temporar, a unei proceduri simplificate şi sub controlul strict al Guvernului, care să permită încuviinţarea unui număr extrem de redus de adopţii internaţionale, numai în situaţii excepţionale justificate de interesul superior al copilului.

Există diverse interese în legătură cu adopţiile internaţionale, dar interesul nostru major este acela de a asigura condiţiile pentru ca, în România, copiii să beneficieze de nivelul de protecţie şi de îngrijire necesar, iar adopţiile internaţionale să reprezinte doar o ultimă soluţie, în anumite cazuri foarte limitate. 

In acest sens, a inceput procesul de elaborare a noii legi de reglementare a regimului juridic al adoptiei. O primă formă a acestui proiect de lege a rezultat din cadrul programului de asistenta tehnica acordat ANPCA de catre Regatul Unit al Marii Britanii si Irlandei de Nord, prin intermediul Departamentului de Dezvoltare Internationala.

Acesta prima forma a proiectului de lege este in curs de revizuire de catre un colectiv de lucru, format din reprezentanti ai Secretariatului General al Guvernului, Institutului de Marketing şi Sondaje, Autorităţii Naţionale pentru Protecţia Copilului şi Adopţie, Ministerului Justitiei si ai autoritatilor administraţiei publice locale. Principalele elemente de noutate pe care membrii grupului isi propun sa le aduca proiectului de lege privind regimul juridic al adoptiei vizeaza:

· promovarea cu prioritate a adoptiei nationale si abordarea adoptiei internationale ca masura de protectie a unui copil in dificultate doar ca solutie ultima; 

· eliminarea organismelor private din procedura adoptiei si intarirea rolului si responsabilitatilor sectorului public in acest proces; 

· incetarea drepturilor parintesti numai prin procedura judecatoreasca, nu si prin procedura administrativa, cum prevedea legislatia precedenta; 

· sublinierea si intarirea, prin noile proceduri, a rolului parintilor in ingrijirea propriilor copii, precum si a obligativitatii responsabililor din domeniu de a face toate demersurile pentru mentinerea copilului in cadrul familiei naturale/largite (doar dupa parcurgerea obligatorie a acestei etape, adoptia poate fi luata in considerare). 

 

V. Alte priorităţi pentru anul 2002:

Analizand rezultatele obtinute in procesul de reforma a sistemului de protectie a copilului in cursul anului trecut, atat din perspectiva experientei dobandite de actorii publici din doemniu, cat si din perspectiva analizei si recomandarilor cuprinse in raportul grupului GIASAI, se pot delimita urmatoarele directii principale de actiune pentru anul 2002:

· Continuarea dezvoltării şi diversificării serviciilor comunitare pentru protecţia copilului este elementul major de asigurare a unui răspuns potrivit nevoilor copilului şi familiei aflate în dificultate, în comunitatea din care aceştia provin. Rolul acestor servicii este crucial atat in procesul de prevenire a abandonului cat si in cel de dezinstitutionalizare a copiilor aflati deja in sistemul rezidential; 

· În cadrul sistemului alternativ pe care se bazează procesul de reformă, un rol aparte revine dezvoltării în continuare a reţelei de asistenţi maternali profesionişti şi diversificării acesteia, astfel încât aceasta să poată integra un număr şi mai mare de copii, precum şi să asigure protecţia unor categorii speciale de copii (ex. copilul cu handicap); 

· Restructurarea sau închiderea instituţiilor rezidenţiale de tip vechi, inclusiv a celor care protejează copiii cu handicap. Potrivit estimărilor, până la finele acestui an, un numar de cel puţin 28 de astfel de instituţii vor fi închise numai prin intermediul programelor derulate de ANPCA; 

· Continuarea procesului, inceput in 2001, de integrare a copiilor aflati din invatamantul special in invatamantul de masa, concomitent cu prevenirea intrarilor nejustificate in invatamantul special, in conditiile in care exista si alte modalitati de a raspunde nevoilor lor particulare; 

· Identificarea de soluţii pentru acei copii care implinesc varsta de 18 ani, fără a mai fi cuprinşi într-o formă de învăţământ, şi care trebuie să părăsească instituţiile de protecţie a copilului � ne propunem dezvoltarea de programe care să cumuleze intervenţii eficiente pentru cei care sunt aproape de ieşirea din sistem, dar şi pentru prevenirea unor astfel de situaţii, în cazul celor a căror vârsta nu îi încadrează în categoria cu risc maxim 

· Dezvoltarea si promovarea de programe pentru copilul cu handicap, care să favorizeze inserţia acestuia în mediul social, încadrarea lui în grădiniţe şi şcoli obişnuite, singura diferenţă faţă de pedagogia copilului fără handicap sau din familie, este nevoia acestuia de o asistenţă de specialitate, dar într-un mediu social obişnuit. 

Direcţiile Judeţene pentru Protecţia Drepturilor Copilului şi-au dovedit eficienţa, ca structuri specializate ale Consiliilor Judeţene, în contextul descentralizării activităţii de protecţie a copilului. Este nevoie de întărirea capacităţii instituţionale ale acestora astfel încât ele să fie capabile să abordeze toată problematica copilului, la nivelul judeţului, inclusiv a copiilor cu handicap din familie. În sensul acesta, a şi fost creată o singură comisie judeţeană şi un serviciu de evaluare complexă a copilului cu handicap.

Mai mult decât atât, în contextul continuării descentralizării în domeniul asistenţei sociale, Direcţiile pentru Protecţia Drepturilor Copilului pot deveni nucleele unor structuri complexe şi competente în subordinea Consiliilor Judeţene � viitoarele direcţii de asistenţă socială - abilitate să rezolve problemele copiilor şi tinerilor în dificultate, ale persoanelor cu handicap şi familiilor aflate în dificultate.

Trebuie urmărită armonizarea/corelarea proceselor de reformă din domenii precum: protecţie socială, administraţie locală, justiţie, sănătate, educaţie, cu reforma din domeniul protecţiei copilului, în vederea asigurării unei sincronizări a acestor procese.

Concluzionând, putem spune că ne aflăm într-un moment de răscruce pentru protecţia copilului în România, moment de trecere într-o etapă calitativă superioară, în ceea ce priveşte organizarea şi funcţionarea acestui sistem.

 Bucureşti 

20 mai 2002

